১১ জুলাই (রেডিও তেহরান): লিবিয়া ফিলিস্তিনের অবরুদ্ধ গাজা উপত্যকায় যে ত্রাণবাহী জাহাজ পাঠিয়েছে ইসরাইল তাকে গাজায় ঢুকতে দেবে না বলে আজ হুশিয়ারী উচ্চারণ করেছে। ইসরাইলের দফতর বিহীন মন্ত্রী ইয়োসি পেলাদ এই হুশিয়ারী উচ্চারণ করে আরো বলেন, ত্রাণবাহী এই জাহাজকে গাজায় ঢুকতে দেয়া হলে তার পরিণাম ইসরাইলের জন্য মারাত্মক হয়ে দেখা দেবে। ২০০০ টনের খাদ্য এবং ওষুধ পত্রবাহী এই জাহাজ গতকাল শেষ বেলায় গ্রীক বন্দর লাভিরো ত্যাগ করে গাজার উদ্দেশ্যে যাত্রা শুরু করে। জাহাজটিতে ছয় জন লিবিয়সহ মোট নয় জন ক্রু রয়েছে।